Die hoofkarakter is ŉ persoon met die naam “STOFFEL” en die verhale word soms in eerste persoon en soms in derde persoon vertel, om geen ander rede as om bietjie afwisseling te verskaf nie. Die skrywer poog om verhale beskrywend, tog nie vulgêr of aanstootlik aan sy lesers oor te dra nie. Elke verhaal bevat dan ook ŉ agtergrond storie, sodat die leser hom- of haarself in die toneel kan plaas en dan saamleef in die verhaal. Dit is nie net ŉ klakkelose beskrywing van die “daad” nie.
Die skrywer het jare gelede vir die eerste keer met hygromanse en/of erotiese verhale te doen gekry, toe hy sy oë op tydskrifte soos ‘PLAYBOY’, ‘PENTHOUSE’ of selfs ‘LOSLYF’ kon slaan. Tog was dit nie die naakte fotos wat sy andag getrek het nie, maar wel die erotiese verhale wat daarin verskyn het. Deur die jare het die skrywer self sy hand aan ŉ paar verhale gewaag, maar nooit daaraan gedink om dit te publiseer nie.